
	                     Р Е П У Б Л И К А   Б Ъ Л Г А Р И Я
   К О М И С И Я   З А   П Р О Т И В О Д Е Й С Т В И Е  Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595




Р Е Ш Е Н И Е  
                                                        №  РС-287-20-014

Днес, 12.02.2020 година, в град София, Комисията за противодействие на корупцията и за отнемане на незаконно придобитото имущество, в състав:

Председател:Сотир Цацаров
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на сигнал с рег. № ЦУ01/С-287/08.01.2020г. 
Сигналът е подаден против Емил Илиев – кмет на Община ***.
По същество, твърденията в сигнала са, че Емил  Илиев отдава противозаконно на своя подчинен Г. П. – кмет на с. ***, Община *** мери, пасища и ливади. Сключени са договори за отдаване на земеделска земя под наем за 2015г., 2016г., 2017г., 2018г. и 2019г. Изложени са твърдения във връзка с конфликти между жителите за ползване и стопанисване на частни и общински имоти, и отглеждане на животни.
Към сигнала са приложени: Докладна записка от 31.10.2019г., Становище № 0804-850/10.09.2019г., Договор за отдаване под наем на земеделска земя от 29.03.2019г., Сведение от 26.08.2019г., Сведение от 10.09.2019г., Сведение от 27.08.2015г., Сведение от 27.08.2019г., Разпореждане вх. № 1933/05.08.2019г., Сигнал № 05/29.07.2019г., Опис на материали по преписка от 31.10.2019г., справка от Търговски регистър – 05.12.2019г., Договор за отдаване под наем на земеделска земя от 29.03.2019г., Договор за отдаване под наем на пасища, мери – общинска собственост от 18.05.2015г., Договор за отдаване под наем на земеделска земя от 14.02.2018г., Договор за отдаване под наем на земеделска земя от 10.02.2017г., Договор за отдаване под наем на земеделска земя от 29.01.2016г., Договор за отдаване под наем на земеделска земя от 18.05.2015г.
С оглед твърденията в сигнала, Комисията е изискала и събрала следните доказателства: писмо вх. № ЦУ01/1092/22.01.2020г. с приложение – съгласно текста на писмото, писмо вх. № ЦУ01/1317/24.01.2020г., 2бр. клетвен лист от 2015г., 2 бр. удостоверение за избран кмет от 2015г., клетвен лист от 2019г., удостоверение от 2019г., Допълнително споразумение № ДЗИДП-142/28.10.2019г., Протокол № 35 от 30.04.2014г., Заявление № 9400-291/03.02.2017г., Заявление №9400-330/14.02.2018г., Заявление № 9400-327/15.02.2019г. 
Служебно е направена справка в регистър БУЛСТАТ.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени имена, адрес, телефон, електронен адрес и е подписан.
Емил Д. Илиев е кмет на Община *** за мандат 2015г. – 2019г. и 2019г.-2023г., видно от приложените два броя клетвен лист от 10.11.2015г. и 05.11.2019г.
Видно от клетвен лист от 10.11.2015г.  Г. Х. П. е кмет на село ***, Община ***. С Допълнително споразумение № ДЗИДП-142/28.10.2019г. към споразумение по чл. 107 от Кодекса на труда № 479.7/10.11.2015г., сключено между вр.и.д. кмет на Община *** П. Т. и Г. Х. П., последният, след изтичане на мандат 2015-2019г. за кмет на кметство ***, да изпълнява временно функциите на кметски наместник до освобождаването  му от новоизбрания кмет на общината, поради непроизвеждане на избори за кметове на 27.10.2019г. в с. ***.
От направена справка в Регистър Булстат се установи, че Г. П. развива дейност като земеделски производител от 17.04.2006г.
Съгласно Решение № 492 от заседание на Общински съвет ***, проведено на 30.04.2014г. на основание чл. 21, ал. 1, т. 8 от Закона за местното самоуправление и местната администрация, във връзка с чл. 24а, ал. 7 от ЗСПЗЗ е прието решение за определяне на имоти с начин на трайно ползване „ниви“, „ливади“, „лозе“, които са маломерни / до 10,000 дка/, представляващи частна общинска собственост, които да се отдават под наем без публичен търг или публично оповестен конкурс за срок от една година, описани съгласно Приложение №1, 2 и 3. Упълномощен е кметът на Общината да сключи договори за наем за срок от една година за описаните имоти в т. 1 по цени определени в Наредбата за определяне и администриране на местните такси и цени на услуги на територията на община ***.
На 18.05.2015г. в с. *** е сключен Договор за отдаване под наем на пасища, мери – общинска собственост между Община ***, представлявана от кмета Емил Илиев и главния счетоводител К. Я., като наемодател и Г. Х. П., като наемател. С договора Община *** предоставя на П. за срок до 30.09.2020г., за временно и възмездно ползване, съобразно регистрираните от последния пасищни животни земеделска земя, представляваща ливада -  общинска собственост, а именно: имот № 008047, с начин на трайно ползване „ливада“ с площ от 12,227 дка, десета категория, находящ се в местността „***“, землището на село ***. Г. П. следва да заплати на Община *** за всяка стопанска година наем в размер на 73, 36 лв.
На 18.05.2015г. в с. *** е сключен Договор за отдаване под наем на земеделска земя между Община ***, представлявана от кмета Емил Илиев и главния счетоводител К. Я., като наемодател и Г. Х. П., като наемател. С договора Община *** предоставя на П. за срок от една година, за временно и възмездно ползване земеделска земя – частна общинска собственост, а именно: имот № ***, с начин на трайно ползване „ливада“ с площ от 5,831 дка, десета категория, при неполивни условия, находящ се в местността „***“, землището на село *** с ЕКАТТЕ ***. Г. П. следва да заплати на Община *** преди подписване на договора еднократен годишен наем общо в размер на 64, 14 лв.
На 29.01.2016г. в с. *** е сключен Договор за отдаване под наем на земеделска земя между Община ***, представлявана от кмета Емил Илиев и главния счетоводител К. Я., като наемодател и Г. Х. П., като наемател. С договора Община *** предоставя на П. за срок от една година, за временно и възмездно ползване земеделска земя – частна общинска собственост, а именно: имот № ***, с начин на трайно ползване „ливада“ с площ от 5,831 дка, десета категория, при неполивни условия, находящ се в местността „***“, землището на село *** с ЕКАТТЕ ***. Г. П. следва да заплати на Община *** преди подписване на договора еднократен годишен наем общо в размер на 64,14 лв.
Със заявление вх. № 9400-291 от 03.02.2017г. Г. Х. П. отправя молба до кмета на Община *** да му бъдат отдадени под наем за срок от една година маломерен имот № *** в землището на с. ***.
На 10.02.2017г. в с. ***, на основание чл. 24а, ал. 7 от Закона за собствеността  и ползуването на земеделските земи и влязло в сила Решение № 492 от Протокол № 35/30.04.2014г. на Общински съвет ***, във връзка с чл. 50, т. 16 от Наредбата за определянето и администрирането на местните такси и цени на услуги на територията на община *** и подадено Заявление с вх. № 94 00-291/03.02.2017г. от Г. П. е сключен Договор за отдаване под наем на земеделска земя между Община ***, представлявана от кмета Емил Д. Илиев и главния счетоводител В. С., като наемодател и Г. Х. П., като наемател. С договора Община *** предоставя на П. за срок от една година, за временно и възмездно ползване земеделска земя – частна общинска собственост, а именно: имот № ***, с начин на трайно ползване „ливада“ с площ от 5,831 дка, десета категория, находящ се в местността „***“, землището на село ***. Г. П. следва да заплати на Община *** преди подписване на договора еднократен годишен наем общо в размер на 64,14 лв.
Със заявление вх. № 9400-330 от 14.02.2018г. Г. Х. П. отправя молба до кмета на Община *** да му бъдат отдадени под наем за срок от една година маломерен имот № *** и № *** в землището на с. ***.
На 14.02.2018г. в с. ***, на основание чл. 24а, ал. 7 от Закона за собствеността  и ползуването на земеделските земи и влязло в сила Решение № 492 от Протокол № 35/30.04.2014г. на Общински съвет ***, във връзка с чл. 50, т. 16 от Наредбата за определянето и администрирането на местните такси и цени на услуги на територията на община *** и подадено заявление с вх. № 94-00-330/13.02.2018г. от Г. П., е сключен Договор за отдаване под наем на земеделска земя между Община ***, представлявана от кмета Емил Илиев и главния счетоводител В. С., като наемодател и Г. Х. П., като наемател. С договора Община *** предоставя на П. за срок от една година, за временно и възмездно ползване земеделска земя – частна общинска собственост, а именно: поземлен имот № ***, с начин на трайно ползване „ливада“ с площ от 7,481 дка, десета категория, при неполивни условия, находящ се в местността „***“, землището на село *** с ЕКАТТЕ *** и имот № ***, описан по-горе. Г. П. следва да заплати на Община *** преди подписване на договора еднократен годишен наем общо в размер на 146,43 лв.
Със заявление вх. № 9400-327 от 15.02.2019г. Г. Х. П. отправя молба до кмета на Община *** да му бъдат отдадени под наем за срок от една година маломерен имот № *** и № ***  в землището на с. ***.
На 29.03.2019г. в с. ***, на основание чл. 24а, ал. 7 от Закона за собствеността  и ползуването на земеделските земи и влязло в сила Решение № 492 от Протокол № 35/30.04.2014г. на Общински съвет ***, във връзка с чл. 50, т. 16 от Наредбата за определянето и администрирането на местните такси и цени на услуги на територията на община *** и подадено заявление с вх. № 94-00-327/15.02.2019г. от Г. П., е сключен Договор за отдаване под наем на земеделска земя между Община ***, представлявана от кмета Емил Илиев и главния счетоводител П. М.-Г., като наемодател и Г. Х. П., като наемател. С договора Община *** предоставя на П. за срок от една година, за временно и възмездно ползване земеделска земя – частна общинска собственост, а именно: поземлен имот № *** и имот № ***. Г. П. следва да заплати на Община *** преди подписване на договора еднократен годишен наем общо в размер на 146,43 лв.
От направената справка за съпруга  и родствени връзки за роднини по права линия, по съребрена линия – до четвърта степен, включително и по сватовство – до втора степен, включително за Емил Д. Илиев, се установи, че същият няма родствена връзка с Г. Х. П..

Въз основа на така изяснената фактическа обстановка, Комисията установи следното от правна страна:

Тъй като конфликтът на интереси е административно нарушение, то спрямо него следва да се вземе предвид принципът на чл. 3, ал. 1 от Закона за административните нарушения и наказания и приложение да намери законът, който е бил в сила по време на извършването на нарушението. 
Една част от деянията, за които се твърди, че представляват конфликт на интереси, са извършени в периода на действие на ЗПУКИ (отм.). Това означава, че за тях следва да се приложи ЗПУКИ (отм.)
За да е осъществен конфликт на интереси по смисъла на чл. 2 от ЗПУКИ (отм.), респ. чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.), респ. чл. 53 и  чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като кмет на Община ***, Емил Илиев е лице, заемало публична длъжност по смисъла на чл. 3, т. 8 от ЗПУКИ (отм.), респ. лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. 
С оглед горното КПКОНПИ е компетентна да разгледа подадения сигнал.
Съгласно чл. 44, ал. 1, т. 1 от Закона за местното самоуправление и местната администрация (ЗМСМА), кметът на общината ръководи цялата изпълнителна дейност на общината.
Съгласно чл. 24а, ал. 7 от Закона за собствеността и ползуването на земеделски земи общинският съвет по предложение на кмета на общината определя маломерни имоти от общинския поземлен фонд, които могат да се отдават под наем за една година без търг или конкурс.
Съгласно чл. 50, т. 16 от Наредбата за определянето и администрирането на местните такси и цени на услуги на територията на Община ***, годишната наемна цена на декар общинска земя, категория IX-X е 13,00 лв./дка за поливна и 11,00 лв./дка за неполивна. 

В качеството си на кмет на Община ***, Емил Илиев е сключил Договор за отдаване под наем на пасища, мери – общинска собственост от 18.05.2015г., Договор за отдаване под наем на земеделска земя от 18.05.2015г., Договор за отдаване под наем на земеделска земя от 29.01.2016г., Договор за отдаване под наем на земеделска земя от 10.02.2017г., Договор за отдаване под наем на земеделска земя от 14.02.2018г., Договор за отдаване под наем на земеделска земя от 29.03.2019г.
По отношение на Договор за отдаване под наем на пасища, мери – общинска собственост от 18.05.2015г., Договор за отдаване под наем на земеделска земя от 18.05.2015г., Договор за отдаване под наем на земеделска земя от 29.01.2016г., Комисията установи, че към 29.01.2016г. са изминали повече от 3 години до образуване на разглеждания сигнал с вх. № ЦУ01/С-287/08.01.2020г. 
	Съгласно разпоредбата на чл.73 от ЗПКОНПИ, производството за установяване на конфликт на интереси се образува не по-късно от 3 години от извършване на нарушението. Дори и да се приеме, че в качеството си на кмет Емил Илиев би могъл да наруши забраните на Глава II от ЗПУКИ (отм.) от 29.01.2016г. до датата на образуване на производството – 08.01.2020г. са изтекли повече от 3 години и на това основание, производството по сигнала за посочения период следва да бъде прекратено.

От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес негов или на свързано с него лице.
В хода на производството се установи, че Емил Илиев и Г. Х. П. не са свързани лица по смисъла на § 1, т. 1 от ДР на ЗПУКИ (отм.), респ.  по смисъла на § 1, т. 15, б. „а“ от ДР на ЗПКОНПИ. Поради заеманите от Илиев и П. изборни длъжности – кмет на община и кмет на кметство, в конкретния случай не е налице икономическа зависимост по смисъла на § 1, т. 15, б. „б“ от ЗПКОНПИ. 

  Поради липсата на свързаност между Емил Илиев и Г. Х. П. се налага извода, че упражнените правомощия по служба от Емил Илиев във връзка със сключването на  Договор за отдаване под наем на земеделска земя от 10.02.2017г., Договор за отдаване под наем на земеделска земя от 14.02.2018г., Договор за отдаване под наем на земеделска земя от 29.03.2019г., не са в частен интерес – негов или на свързано с него лице по смисъла на § 1, т. 1 от ДР на ЗПУКИ (отм.), респ. по смисъла на § 1, т. 15, б. „а“ от ДР на ЗПКОНПИ. 
  Липсата на който и да е елемент от понятието „конфликт на интереси“ обуславя невъзможност за нарушаване на забраните на Глава втора от ЗПУКИ (отм.), респ.  Глава Осма от ЗПКОНПИ, които представляват негова проявна форма.

Твърденията във връзка с конфликти между жителите за ползване и стопанисване на частни и общински имоти, и отглеждане на животни са неотносими в производството за установяване конфликт на интереси.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 и чл. 73 от ЗПКОНПИ 

РЕШИ:

  НЕ УСТАНОВЯВА конфликт на интереси по отношение на Емил Илиев с ЕГН ********, лице, заемало публична длъжност, по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка със сключването на Договор за отдаване под наем на земеделска земя от 10.02.2017г., Договор за отдаване под наем на земеделска земя от 14.02.2018г., Договор за отдаване под наем на земеделска земя от 29.03.2019г., поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.), респ. § 1, т. 15, б. „а“ от ДР на ЗПКОНПИ. 
	ПРЕКРАТЯВА производството по сигнал с рег. № ЦУ01/С-287/08.01.2020г. срещу Емил  Илиев, ЕГН ********, в останалата му част. 

Препис от решението да се изпрати на Окръжна прокуратура ***, с оглед преценка за реализиране на правомощията по чл. 76, ал. 2 от ЗПКОНПИ.



КОМИСИЯ:

                       ПРЕДСЕДАТЕЛ:……………………….…/СОТИР ЦАЦАРОВ/

                       ЧЛЕН:………………………………../АНТОАНЕТА ЦОНКОВА/

                       ЧЛЕН:…………………...……………....…/ПЛАМЕН ЙОЦОВ/

                        ЧЛЕН:…………………………………..../СИЛВИЯ КЪДРЕВА/

